יואנה ינדז'ייצ'יק

יואנה ינדז'ייצ'יק (בפולנית: Joanna Jędrzejczyk; מוכרת גם בשם: ג'ואנה ינדז'ייצ'יק; נולדה ב-8 באוגוסט 1987) היא לוחמת MMA פולנייה ואלופת העולם לשעבר באליפות הלחימה האולטימטיבית (UFC) במשקל קש . ינדז'ייצ'יק הייתה אלופת ה-UFC האירופאית השלישית בהיסטוריה, לאחר בס רטן שזכה באליפות בשנת 1999 ואנדרי ארלובסקי שזכה באליפות בשנת 2005. כמו כן, ינדז'ייצ'יק הייתה שש פעמים אלופת העולם באגרוף תאילנדי, וארבע פעמים אלופת אירופה באגרוף תאילנדי.

אגרוף תאילנדי וקיקבוקס
ינדז'ייצ'יק התחרתה באגרוף תאילנדי במשך עשר שנים, במסגרתן ניצחה ב-70 קרבות, כולל שישה קרבות על תואר אלופת העולם וארבעה קרבות על תואר אלופת אירופה. בנוסף, התחרתה בענף הקיקבוקס בו השיגה תוצאת קרבות של 27 ניצחונות מול 2 הפסדים בקיקבוקס מקצועני, ו-37 ניצחונות מול 3 הפסדים בקיקבוקס חובבני.

אמנויות לחימה משולבות
ינדז'ייצ'יק החלה את קריירת ה-MMA המקצועית שלה בשנת 2012. ביולי 2014 חתמה על חוזה עם ארגון ה-UFC. במרץ 2015 התמודדה בקרב מול קרלה אספרזה  על תואר אליפות העולם במשקל קש במסגרת אירועי UFC 185  וניצחה בנוקאאוט טכני בסיבוב השני. בכך הפכה לאלופה הפולנייה הראשונה של ה-UFC (בקטגוריית גברים ונשים) וכן לאישה האירופאית האלופה הראשונה ב-UFC. ביוני 2015, הגנה לראשונה על תואר האליפות בקרב מול ג'סיקה פנה כאשר ניצחה אותה בנוק-אאוט טכני. בנובמבר 2015, הגנה בשנית על תואר האליפות בקרב מול ולרי לטורנו כאשר ניצחה אותה על פי החלטת שופטים.

בשנת 2016 לוהקה לתפקיד המנטורית מול קלאודיה גדליה  בתוכנית המציאות 'הלוחם האולטימטיבי 23' . בקרב בין השתיים על תואר האליפות, שנערך ב-8 ביולי 2016, ניצחה ינדז'ייצ'יק בהחלטת שופטים. באירוע UFC 211 , שנערך במאי 2017 בטקסס, גברה ינדז'ייצ'יק על הטוענת לכתר ג'סיקה אנדרז'  בהחלטת שופטים. ב-4 בנובמבר 2017, באירוע UFC 217 , נלחמה נגד רוז נמיונס והפסידה את תואר האליפות בסיבוב הראשון בנוקאאוט טכני. הפסד זה היה ההפסד הראשון בקריירה של ינדז'ייצ'יק, לאחר מאזן תוצאות של 14 ניצחונות ואפס הפסדים. ב-7 באפריל 2018, במסגרת אירוע UFC 223 , נלחמה בקרב חוזר (rematch) נגד רוז נמיונס והפסידה בהחלטת שופטים אחידה. ב-28 ביולי 2018, נלחמה נגד טשה טורס  וניצחה בהחלטת שופטים אחידה. ב-8 בדצמבר 2018 נלחמה נגד ולנטינה שבצ'נקו בקרב אליפות בקטגוריית משקל זבוב, והפסידה בהחלטת שופטים אחידה.

תוצאות קרבות MMA
תאריךיריבהסיבובזמןשיטהאירוערקורדתוצאה8 בדצמבר 2018ולנטינה שבצ'נקו55:00החלטת שופטים (פה אחד)UFC 231 15-3-028 ביולי 2018טשה טורס 35:00החלטת שופטים (פה אחד)UFC on Fox: Alvarez vs. Poirier 2 15-2-07 באפריל 2018רוז נמיונס55:00החלטת שופטים (פה אחד)UFC 223 14-2-04 בנובמבר 2017רוז נמיונס13:03נוקאאוט טכניUFC 217 14-1-013 במאי 2017ג'סיקה אנדרז' 55:00החלטת שופטים (פה אחד)UFC 211 14-0-012 בנובמבר 2016קרולינה קובלקביץ'55:00החלטת שופטים (פה אחד)UFC 205 13-0-08 ביולי 2016קלאודיה גדליה55:00החלטת שופטים (פה אחד)The Ultimate Fighter 23 Finale12-0-015 בנובמבר 2015ולרי לטורנו 55:00החלטות שופטים (פה אחד)UFC193 11-0-020 ביוני 2015ג'סיקה פנה 34:22נוקאאוט טכניUFC Fight Night: Jędrzejczyk vs. Penne 10-0-014 במרץ 2015קרלה אספרזה 24:17נוקאאוט טכניUFC 185 9-0-013 בדצמבר 2014קלאודיה גדליה 35:00החלטת שופטים (רוב קולות)UFC on Fox: dos Santos vs. Miocic 8-0-026 ביולי 2014ג'וליאנה לימה 35:00החלטת שופטים (פה אחד)UFC on Fox: Lawler vs. Brown 7-0-07 ביוני 2014רוזי סקסטון 22:36נוקאאוטCWFC 69 - Super Saturday6-0-09 במאי 2014קרלה בניטז (Karla Benitez)35:00החלטת שופטים (פה אחד)WAM - Fabinski vs. Herb5-0-020 ביוני 2013ג'וליה ברזיקובה 25:00החלטת שופטים (פה אחד)Fight Nights - Battle of Moscow 124-0-018 במאי 2013קייט ג'קסון (Kate Jackson)25:00נוקאאוט טכני (פרישה)PLMMA 17 Extra - Warmia Heroes3-0-08 בדצמבר 2012לילי קזק (Lily Kazak)13:22כניעה (חניקה)Makowski FC 52-0-019 במאי 2012סילביה יוסקביץ' (Sylwia Juskiewicz)35:00החלטת שופטים (פה אחד)SFT - MMA Diva Fight Night SPA1-0-0

ראו גם
 מישה טייט
 רונדה ראוזי
 הולי הולם
רוז נמיונס

קישורים חיצוניים

  ריאיון עם ג'ואנה ינדז'ייצ'יק - ערוץ היוטיוב של UFC

קטגוריה:אלופות אליפות הלחימה האולטימטיבית
קטגוריה:אלופות עולם באגרוף תאילנדי
קטגוריה:אמניות לחימה פולניות
קטגוריה:פולניות שנולדו ב-1987
קטגוריה:פולנים שנולדו ב-1987